
НАРЕДБА

ЗА УСЛОВИЯТА  И  РЕДА  ЗА  ФИНАНСИРАНЕ НА СПОРТНИТЕ КЛУБОВЕ В ОБЩИНА НОВА ЗАГОРА.

Гл.І. Общи положения

Чл.1. С настоящата наредба Община Нова Загора си поставя за цел, чрез финансово стимулиране на  спортните клубове,  да се подобри качеството на тяхната работа, да се създадат благоприятни условия за максимална изява на елитните състезатели и да се увеличи  броят на активно ангажираните със спорт подрастващи.

Чл.2. (1) На базата на ясни условия и правила, Община Нова Загора ще подпомогне финансово всички легитимни спортни клубове.

  (2) Общинска експертна комисия по въпросите на спорта /ОЕКВС/, назначена със заповед от кмета на общината, прилага настоящата наредба и  контролира за нейното изпълнение. Комисията се назначава всяка година в срок до 15 януари и е в следния състав:

- председател – ресорен заместник – кмет;

· членове – експерт от общинска администрация, пряко ангажиран със спорта; експерт от отдел “Счетоводен” на Община Нова Загора и двама общински съветници, определени от Общински съвет – Нова Загора.

(3) ОЕКВС води картотека за всеки спортен клуб и регистър на документите, необходими за участие в разпределението на финансовите средства.

(4) ОЕКВС разпределя финансовите средства  и прави предложение пред кмета на община Нова Загора за сключване на договори с  одобрените спортни клубове /туристически дружества/.

(5) ОЕКВС извършва ежемесечни проверки на спортните клубове, относно правилното приложение на настоящата наредба
Чл.3. Основни партньори на Община Нова Загора в реализацията на настоящата наредба са ръководителите и треньорите на спортните клубове, елитните спортисти, състезателите в детско – юношеска възраст и техните родители. Съществен дял в популяризирането и прозрачността по изпълнение на конкретните ангажименти се възлага на  медиите.
Чл.4. (1) Общата сума  за финансиране  на спортните клубове се утвърждава ежегодно с приемането на бюджета на Община Нова Загора.

 В срок до 31 януари на текущата година Общински съвет – Нова Загора взема решение за процентното разпределение по видове и групи спорт. Решението е в зависимост от приоритетите на община Нова Загора в областта на спорта и социалния туризъм.
(2)    Общата сума за финансово подпомагане на спортните клубове се разпределя  както следва:

1. За развитие на футбола в община Нова Загора.

1.1. За детско - юношеския футбол.
1.2. За представителни мъжки футболни отбори, участващи в първенства, администрирани от БФС.
2. За спортни клубове, които отговарят на условията на гл.ІІ:

2.1. (Реш. № 499/2010) За развитие на спортно майсторство - състезатели, класирани от 1 до 1бм. на Държавни първенства през преходната година
а) (отменена реш. № 499/2010 г.)за състезатели / отбори / в детско–юношеска възраст /от 10 до 20 г./, класирани от 1-во до 16-то място на Държавни първенства през предходната година;
 б) (отменена реш. № 499/2010 г.)за годишна издръжка на състезатели в детско- юношеска възраст.

2.2. За годишна издръжка на състезателите.

3. За спортни клубове с местно значение или развиващи неолимпийски спортове и за развитие на социалния туризъм в община Нова Загора, които: (Реш. № 499/2010 г.):
3.1. Имат съдебна регистрация; (Реш. № 499/2010 г.):
3.2. Представят отчет за дейност през предходната година за организирани съвместни мероприятия с училищата, обществените организации и граждани на територията на община Нова Загора. (Реш. № 499/2010 г.):
3.3. Участват и представят Община Нова Загора на национални спортни  първенства и събития. (Реш. № 499/2010 г.):
Гл.ІІ. Условия за участие на спортните клубове в разпределението на финансовите средства:


Чл.5. По съдебна регистрация седалището и дейността на спортния клуб да са на територията на община Нова Загора.


Чл.6. Спортният клуб да е регистриран в МФВС като член на лицензирана спортна федерация и в Централния регистър на Министерството на правосъдието като сдружение с нестопанска цел в общественополезна дейност. (Реш. № 499/2010 г.):

Чл.7. Клубът да има участия в държавни първенства през предходната година и спортът, който развива, да е олимпийски. (Реш. № 499/2010 г.)

Чл.8. Всяка  година спортният клуб да се ангажира с организирането на поне едно масово спортно мероприятие, което да бъде включено в спортния календар на общината. Заявяването на мероприятията да става не по – късно от 20 декември на предходната година.


Чл.9. При осъществяване на дейността си, спортният клуб не трябва да прилага форми на платено обучение за своите картотекирани състезатели. Клубът може да прилага платено обучение само на състезатели, неучастващи в разпределението на финансовите средства по чл.4 т.1 т.2 т.3. (Реш. № 499/2010 г.)

Гл.ІІІ. Правила за разпределение на финансовите средства за развитие на спорта в община Нова Загора. (Реш. № 499/2010 г.)

Чл.10. Община Нова Загора определя годишна сума за издръжка на един състезател. Размерът й се получава, като се раздели сумата, определена по чл.4 ал.2 т.2.2  на общия брой  регистрирани състезатели по чл.12. (Реш. № 499/2010 г.)

Чл.11. Община Нова Загора определя годишна сума за стимулиране на един състезател /отбор/,заели от 1-во до 16-то място на Държавно първенство от предходната година. Размерът й се получава като ОЕКВС разпредели общата сума по чл.4 ал.2 т.2.1. между регистрираните състезатели /отбори/, като се вземат под внимание три най-добри техни класирания. (Реш. № 499/2010 г.)
Чл. 12. ал. 1. Всички спортни клубове,които отговарят на условията за финансиране, ежегодно, в срок до 31 януари са длъжни да представят пред ОЕКВС следните документи:
1. Списък /Приложение № 7 и Приложение № 8/, съдържащ данни за не по-малко от 10 и не повече от 15 състезатели и за треньора, ангажиран с тяхната подготовка.
2. Протокол от съответната спортна федерация, удостоверяващ
класирането  на всеки състезател /отбор/,  включен във финансовото
стимулиране по чл. 11;
3. Списък /картотека/ от съответната спортна федерация за преходната и текущата спортно-състезателна година;


4. Декларация /приложение №1/ от родителя /настойника/.(Реш. № 499/2010 г.)

Гл.ІV. Правила за разпределение на финансовите средства за развитие на Спорт за високи постижения.(отм. Реш.№ 499/2010 г.)

Гл.V.   Правила за разпределение на финансовите средства за спортни клубове с местно значение или развиващи неолимпийски спортове.

       Чл.16. Спортни клубове с местно значение, неучастващи в етапи от Държавните първенства или развиващи неолимпийски спортове, ежегодно, в срок до 31 януари, представят пред ОЕКВС заявление за участие в разпределението на финансовите средства по чл. 4, т. 3 / приложение № 2/.(Реш. № 499/2010 г.)
       Чл.17. ОЕКВС определя размерът на финансовата помощ за всеки спортен клуб като раздели общата сума по чл.4 ал.2 т.3 на броя на кандидатстващите спортни клубове.

       Гл.VІ.   Процедура по договаряне, финансиране и отчетност:

        Чл.18.  Процедурата по разпределение на финансовите средства за спортните  клубове  приключва с подписване на договор /приложения № 3, 4 и  5 /  между кмета на община Нова Загора и председателя на всеки одобрен спортен клуб.

        Чл.19. Според предвидените финансовите средства по чл.4 ал.2 т.З, Община Нова Загора разпределя сумата според обхвата на дейността и класиранията на състезателите през предходната спортно-състезателна година. Процедурата приключва със  сключване на специални договори - приложение № 3 за спортни клубове с местно значение или развиващи неолимпийски спортове и приложение №6 за туристически  дружества, имащи за цел развитие на социалния туризъм на територията на общината
       Чл.20. След сключване на договорите между Община Нова Загора и всички одобрени спортни клубове  и туристическото дружество, и не по – късно от 1 април на текущата година, финансовите средства се превеждат по 

банковите сметки на спортните клубове по тримесечия, съгласно  разпределението на съответната дейност от общинския бюджет. При финансова необходимост, председателят на спортния клуб                 /туристически дружества/ може да отправи писмена молба до Кмета на Община Нова Загора за авансов превод на финансовите средства, предвидени за следващото тримесечие. Община Нова Загора има правомощия да изиска от всеки спортен клуб /туристическо дружество/ представянето на междинен финансов отчет за първото шестмесечие на текущата финансова година. Преводът за следващото тримесечие се осъществява след доказано целесъобразно изразходване на финансовите средства, установено с протокол на ОЕКВС.
       Чл.21. В срок до 10-ти януари на следващата година, годишните финансови отчети се представят пред ОЕКВС, която в срок до 15 - ти януари ги преглежда, обобщава и предава в Отдел „Счетоводен" на Община Нова Загора. Неусвоените финансови средства следва да бъдат възстановени. Спортни клубове, които не са представили годишен финансов отчет в посочения срок се лишават от финансиране през следващата година. Неусвоените финансови средства от предоставената субсидия, следва да бъдат възстановени в срок до 31 декември на текущата или най-късно до 31 януари на следващата финансова година.(пром. № 298/2009 г.)
       Чл.22.Финансовите средства трябва да бъдат разходвани по предназначение, установено в договорите между Община Нова Загора и спортните клубове /туристическото дружество/. Разходите трябва да са за издръжка на спортния клуб, организационни и съдийски такси и не трябва да са за възнаграждения на треньори или състезатели.
       Чл.23. При констатирани финансови нарушения, Община Нова Загора е с правомощия да спре финансирането на провинилия се спортен клуб  /туристическото дружество/. Субсидията се възстановява и се преразпределя от ОЕКВС по равно между останалите спортни клубове с цел подпомагане на детско – юношеския спорт.
Чл. 24. (Реш. № 627/23.08.2010 г.) По изключение, освен субсидирането на спортните клубове чрез участието им в процедурата за разпределянето на финансовите средства за развитие на спорта в община Нова Загора, с изрично решение на Общинския съвет може да бъде субсидиран спортен клуб, отговарящ на Глава II.
Гл.VІІ.Допълнителни и заключителни разпоредби:

§ 1. Ако състезател или треньор, включен във финансирането по гл. III смени клубната си принадлежност или прекрати състезателната си дейност, мястото му трябва да бъде заето от друг състезател или треньор. Ръководството на спортния клуб актуализира всички необходими документи. Треньорът, ангажиран с подготовката на състезателите на съответния клуб изготвя график на тренировъчните занимания, актуализиран за всеки месец; дава информация за промяна в списъчния състав на състезателите в клуба. Когато замяната е невъзможна, неизразходваните средства се възстановяват и се преразпределят от ОЕКВС поравно между останалите спортни клубове.(Реш. № 499/2010 г.)

§ 1а. За новорегистрираните спортни клубове правото да кандидатстват за финансиране по реда на настоящата Наредба възниква при следните условия:
1. Да е изтекла една година след регистрацията на спортния клуб;
2. Спортният клуб да отговаря на изискванията на чл. 4, ал. 2, т. 3 или Глава II от Наредбата.(Реш. № 499/2010 г.

§ 2. Настоящата наредба е приета с Решение № 500/29.12.2005 г. на Общински съвет Нова Загора, на основание  чл.4а и чл.59 от  Закона за физическото възпитание и спорта, чл.22  от ЗМСМА и е променена с Решение № 756/27.12.2006 г., № 28/28.12.2007 г.,  № 54/15.02.2008 г., № 298/ 29.01.2009 г., № 499/2010 г. и № 627/23.08.2010 г. при необходимост може да бъде допълвана и променяна по реда, по който е приета. 


                                                                                                            Приложение № 1

ДЕКЛАРАЦИЯ

                  ОТ ……………………………………………………………….……………………

                                                                                 / ИМЕ,   ПРЕЗИМЕ,  ФАМИЛИЯ /

      РОДИТЕЛ / НАСТОЙНИК / НА………………………………………………………………….

                                                                                 / ИМЕ,   ПРЕЗИМЕ,   ФАМИЛИЯ /

                                   СЪСТЕЗАТЕЛ НА………………………………………………………………

                                                                                       /  СПОРТЕН КЛУБ /

ДЕКЛАРИРАМ, ЧЕ СЪМ ЗАПОЗНАТ / А     С  УСЛОВИЯТА, ПРИ КОИТО СИНЪТ               / ДЪЩЕРЯ    МИ Е ВКЛЮЧЕН / А    В ПРОЕКТ ЗА ФИНАНСОВО ПОДПОМАГАНЕ НА ДЕТСКО – ЮНОШЕСКИЯ СПОРТ В ОБЩИНА  НОВА ЗАГОРА.

     ………..200…г.                                                                                           ДЕКЛАРАТОР:………………….

       гр. Нова Загора 

  

                                                                                             

                                                                                   Приложение № 2

ЗАЯВЛЕНИЕ

        ОТ………………………………………………………………………………………………..

                                                   име, презиме, фамилия

       ПРЕДСЕДАТЕЛ НА УС НА………………………………………………………………

                                                          спортен клуб

Представляваният от мен спортен клуб кандидатства за финансово подпомагане  съгласно гл.І чл.4 ал.2 т.3  и  гл.V  чл.16 и чл.17   от Наредбата за условията и реда за финансиране на спортните клубове в община Нова Загора.

                      Прилагам:

1. Копие от съдебна регистрация.

2. Информация за дейността на спортния клуб за ………г.

……….20….г.

гр. Нова Загора                                                                      ПРЕДСЕДАТЕЛ:…………….

                                                                                         /……………/

Наредба за условията и реда за финансиране на спортните клубове в община Нова Загора


